CELEX: 32020D0695
Language: lv
Date: 2020-05-19 00:00:00
Title: Politikas un drošības komitejas Lēmums (KĀDP) 2020/695 (2020. gada 19. maijs) par to, lai pieņemtu trešās valsts palīdzību Eiropas Savienības KDAP militārai apmācības misijai Centrālāfrikas Republikā (EUTM RCA) (EUTM RCA/1/2020)

26.5.2020   
               
               
                  LV
               
               
                  Eiropas Savienības Oficiālais Vēstnesis
               
               
                  L 162/5
               
            
         POLITIKAS UN DROŠĪBAS KOMITEJAS LĒMUMS (KĀDP) 2020/695
         (2020. gada 19. maijs)
         par to, lai pieņemtu trešās valsts palīdzību Eiropas Savienības KDAP militārai apmācības misijai Centrālāfrikas Republikā (EUTM RCA) (EUTM RCA/1/2020)
         POLITIKAS UN DROŠĪBAS KOMITEJA,
         ņemot vērā Līgumu par Eiropas Savienību un jo īpaši tā 38. panta trešo daļu,
         ņemot vērā Padomes Lēmumu (KĀDP) 2016/610 (2016. gada 19. aprīlis) par Eiropas Savienības KDAP militāru apmācības misiju Centrālāfrikas Republikā (EUTM RCA) (1),
         tā kā:
         
                     (1)
                  
                  
                     Ievērojot Lēmuma (KĀDP) 2016/610 8. panta 2. punktu, Padome pilnvaroja Politikas un drošības komiteju pieņemt attiecīgos lēmumus par to, lai pieņemtu trešo valstu piedāvāto palīdzību EUTM RCA.
                  
               
                     (2)
                  
                  
                     Ņemot vērā ES misijas komandiera un Eiropas Savienības Militārās komitejas ieteikumus par Ziemeļmaķedonijas Republikas palīdzību, Ziemeļmaķedonijas Republikas palīdzība būtu jāpieņem un jāuzskata par būtisku.
                  
               
                     (3)
                  
                  
                     Saskaņā ar 5. pantu Protokolā Nr. 22 par Dānijas nostāju, kas pievienots Līgumam par Eiropas Savienību un Līgumam par Eiropas Savienības darbību, Dānija nepiedalās ar aizsardzību saistītu Savienības lēmumu un rīcību izstrādē un īstenošanā,
                  
               IR PIEŅĒMUSI ŠO LĒMUMU.
         
            1. pants
            
               1.   Ziemeļmaķedonijas Republikas palīdzība Eiropas Savienības KDAP militārai apmācības misijai Centrālāfrikas Republikā (EUTM RCA) tiek pieņemta un uzskatīta par būtisku.
            
            
               2.   Ziemeļmaķedonijas Republika ir atbrīvota no finanšu ieguldījumiem EUTM RCA budžetā.
            
         
         
            2. pants
            Šis lēmums stājas spēkā tā pieņemšanas dienā.
         
         
            Briselē, 2020. gada 19. maijā
            
               
                  Politikas un drošības komitejas vārdā –
               
               
                  priekšsēdētāja
               
               S. FROM-EMMESBERGER
            
         
         
            (1)  OV L 104, 20.4.2016., 21. lpp.